Lav et referat af nedenstående tekst:

Tekst:
Er man træt af store vandmasser, bliver tålmodigheden for øjeblikket sat på prøve. DMI melder nok en gang om risiko for tordenbyer og lokaleskybrud i Nordjylland, og derfor skal man igen være forberedt på store mængder nedbør fra oven. I det nordjyske gælder varslet for Vendsyssel, Himmerland, Storaalborg og Jammerbugt. Skybrudsvarslet gælder for fredag i tidsrummet fra klokken 16.45 til klokken 21.00. Her kan der falde mellem 15 og 25 millimeter regn på 30 minutter, skriver DMI. DMI skriver følgende opfordring i forbindelse med varslet: "Vær opmærksom på, at lavtliggende områder som f.eks. kældre, vejbaner og viadukter kan oversvømmes. Tilpas kørselshastigheden til sigtbarhedsforholdene, og kør ikke ud i vand, hvor du ikke kan vurdere dybden. Tjek tagrender, nedløbsrør og afløbsriste nær din bolig. Luk vinduer og døre. Tordenvejr medfører risiko for lynbrande og fejl på elektriske systemer. Søg ly for tordenvejret indendørs eller i en bil med lukkede døre og vinduer. Søg ikke ly under træer. Undgå at bade eller at færdes på store, åbne områder som f.eks. fodboldbaner, når lyn og torden nærmer sig." Der er også udsendt skybrudsvarsel for i morgen, men her ser Nordjylland i øjeblikket ikke ud til at blive ramt.

Referat:
Det ustadige vejr fortsætter, og DMI udsender igen fredag skybrudsvarsel. Nordjylland kan blev ramt af store regnskyl.